Photo by You X Ventures on Unsplash .td_uid_2_6130674552b78_rand.td-a-rec-img{text-align:left}.td_uid_2_6130674552b78_rand.td-a-rec-img img{margin:0 auto 0 0} Skont l-aħħar stħarriġ tal-Uffiċċju tal-Istatistika f'Malta 8,665 persuna sofrew problemi ta' saħħa matul l-2020. 46.3% jew 4,015-il persuna sofrew problemi ta' saħħa mentali bħal ansjeta, stress u dipressjoni. 36.6% sofrew problemi fl-għadam, fil-joints jew fil-muskoli filwaqt li 17.1% sofrew problemi ta' saħħa oħra. Meta kkumparat mal-2013, l-ammont ta' persuni li kellhom problemi ta' saħħa fuq il-post tax-xogħol żdied b'0.3%. Graphs: NSO L-irġiel kellhom problemi ta' saħħa fuq il-post tax-xogħol iktar minn nisa hekk kif 5,575 raġel kellhom problemi ta' saħħa filwaqt li 35.7% kienu nisa. Fost 232,976 persuna impjegata fl-2020, 127,399 jew 48.4% qalu li ħassewhom esposti għar-riskji fiżiċi waqt li kienu fuq il-post tax-xogħol. Fost dawn il-persuni, 52.7% kienu rġiel filwaqt li 42.4% kienu nisa. Fost ir-riskji fuq il-post tax-xogħol imsemmija hemm il-karigi tal-persuni, il-movimenti repettitivi tal-idejn, tqandil ta' xogħol, storbju u vibrazzjonijiet qawwija, kimiċi, trab u rwejjaħ, postijiet jiżolqu u waqat, użu ta' makkinarji u użu ta' vetturi fost l-oħrajn. Ix-xogħol tal-persuni li jħossuhom esposti għall-periklu waqt il-ħidma tagħhom ivarja minn persuni fil-forzi armati, għall-managers, professjonisti, technicians, xogħol klerikali u persuni li jħaddmu diversi makkinarji fost oħrajn. L-aktar persuni li jħossuhom esposti għall-periklu huma l-professjonisti b'total ta' 26,023 persuna u warajhom dawk li jagħtu servizz u jbigħu b'total ta' 21,782 persuna. Tables: NSO Minn total ta' 262,976 persuna impjegata fl-2020, 116,633 (44.4%) persuna qalu li sofrew problemi ta' saħħa mentali filwaqt li 55.6% qalu li ma sofrewx minn dawn il-problemi. L-irġiel kienu fost dawk li l-aktar sofrew problemi ta' saħħa mentali (67,966) filwaqt li 48,667 mara ħassew li sofrew problemi ta' saħħa mentali. Il-persuni li ħassew li kellhom diffikultajiet ta' problemi ta' saħħa mentali qalu li r-raġunijiet kienu fost oħrajn pressjoni dwar il-ħin u ħafna xogħol, bullying, fastidju u vjolenza, nuqqas ta' komunikazzjoni u kooperazzjoni, li jiltaqgħu ma' konsumaturi, persuni jew pazjenti diffiċli u nuqqas ta' sigurtà fuq il-post tax-xogħol. tables: NSO Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_61306745532a7_rand.td-a-rec-img{text-align:left}.td_uid_3_61306745532a7_rand.td-a-rec-img img{margin:0 auto 0 0}